**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να χαρακτηρίσετε τις παρακάτω προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Κατά τον 7ο αιώνα το Βυζαντινό κράτος απέκτησε εθνολογική ομοιογένεια.

2. Το σύστημα της φεουδαρχίας αναπτύχθηκε τον 8ο αιώνα, μετά την κατάρρευση της δυναστείας των Καρολιδών.

3. Στη διάρκεια των Σταυροφοριών οι πάπες συμμάχησαν με τον Γερμανό ηγεμόνα Ερρίκο Δ΄.

4. Μετά την Άλωση της Κωνσταντινούπολης από τους Οθωμανούς η Μόσχα θεωρήθηκε ως Τρίτη Ρώμη.

5. Το κήρυγμα του Λουθήρου άσκησε επίδραση σε ολόκληρη την Ευρώπη.

(μονάδες 5)

**(ΙΙ)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. Κατάλυση του Λατινικού Βασιλείου της Θεσσαλονίκης

β. Εξερευνητικό ταξίδι του Βαρθολομαίου Ντιάζ ως το ακρωτήριο της Καλής Ελπίδας

γ. Αφετηρία του χρονολογικού συστήματος των Αράβων (Εγίρα)

δ. Οριστικό Σχίσμα των δύο Εκκλησιών

ε. Κατάληψη της Προύσας από τον Ορχάν

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *filioque (Πρώτο Σχίσμα), γενίτσαροι.*

**Μονάδες 7+8=15**